Primarul Sectorului 5 a apărut la un eveniment public cu un ochi vânăt. El susține că rana a fost provocată de dosul mănușii, în timp ce deszăpezea drumurile la 3 dimineața

Primarul PSD al Sectorului 5 al Capitalei, Daniel Florea, a apărut duminică la conferința de alegere a conducerii organizației de Bucureștiu a partidului cu un ochi vânăt. El a susținut că rana a fost provocată de dosul mănușii, în timp ce deszăpezea drumurile din sector.

”Vedeți semnul ăsta la ochi? Semnul ăsta de la ochi este un semn de la dosul mănușii, la 3 dimineața, când ninge foarte tare, când bate vântul cu 80 de grade, cu 80 de kilometri la oră și tu încerci să deszăpezești drumurile din sector”, a spus Daniel Florea de la tribuna Conferinței PSD București.

Printre deciziile luate duminică de PSD București se numără susținerea lui Marcel Ciolacu pentru funcția de președinte al partidului și a lui Paul Stănescu pentru funcția de secretar general.

Foto: Inquam Photos / Octav Ganea

Citește și: Paul Stănescu, secretarul general al PSD: ”Vrem alegeri anticipate, indiferent cum vor fi ele”